[{"text_idx": "#000000", "text": "\u0414\u043b\u044f \u043b\u044e\u0434\u0435\u0438\u0306 \u0441 \u043e\u0441\u043e\u0431\u044b\u043c\u0438 \u043f\u043e\u0442\u0440\u0435\u0431\u043d\u043e\u0441\u0442\u044f\u043c\u0438"}, {"text_idx": "#000001", "text": "Juhime ta\u0308helepanu, et antud uudis on rohkem kui aasta vana, misto\u0303ttu vo\u0303ib olla sisu vananenud. Soovitame vo\u0303imalusel tutvuda uuemate infoallikatega sellel teemal."}, {"text_idx": "#000004", "text": "O\u0303ppereis oli suunatud Eesti Puuetega Inimeste Fondi no\u0303ukogule, Eesti Puuetega Inimeste Koja tegevmeeskonnale ja vo\u0303rgustiku esindajatele. Kokku oli o\u0303ppereisil 11 osalejat, kellest 5 olid EPIFondi poolt ning 6 EPIKoja vo\u0303rgustiku poolt. Reis toimus 6.-8. septembrini ning ho\u0303lmas kohtumisi kohalike puuetega inimeste organisatsioonidega, kohaliku omavalitsuse ja to\u0308o\u0308keskusega. Peamised teemad olid ligipa\u0308a\u0308setavus ja universaalne disain ning organisatsioonide rahastamise ku\u0308simused."}, {"text_idx": "#000005", "text": "Norra puuetega inimeste ja krooniliste haiguste patsientide esindusorganisatsioonis (FFO) kohtusime u\u0308lemaailmse Seljaajusonga ja vesipeahaigete u\u0308hingu (IFSBH) presidendi ning Euroopa Puuetega Inimeste Foorumi juhatuse liikme Cato Liega, kes tutvustas organisatsiooni tegevusi ja seda, kuidas Norras ka\u0308sitletakse ligipa\u0308a\u0308setavuse teemasid ning universaalset disaini. Oslo linn soovib saada ligipa\u0308a\u0308setavaks aastaks 2035, kuid FFO so\u0303nul on tegevuskava liialt laiahaardeline ning vajab paremat fokusseerimist ja suunatud tegevusi puuetega inimeste vajaduste parandamiseks. Tema so\u0303nul on ligipa\u0308a\u0308setavus Oslos, ja Norras u\u0308ldse, teinud la\u0308bi suure arengu, kuid nendib ka seda, et palju to\u0308o\u0308d on veel a\u0308ra teha, tuues va\u0308lja nii puuetega inimeste vajadustest teadmatuse probleemi ja sihtgruppide mitte kaasamist ko\u0303ikide avalike hoonete puhul."}, {"text_idx": "#000006", "text": "Eelmisel aasta oktoobris avatud Edvard Munchi muuseumis tuvustasti nii ekspositsiooni kui ka hoone ligipa\u0308a\u0308setavuse lahendusi. Suurt ro\u0303hku oli muuseumis pandud ekspositsiooni ligipa\u0308a\u0308setavaks muutmiseks liikumis- ja na\u0308gemispuudega inimestele, mis ta\u0308hendas nii klaasvitriinide all eksponeeritavale liikumisabivahendiga la\u0308hemale so\u0303itmise vo\u0303imaluse loomist, giidiga eksursioone, aga ka interaktiivseid ning taktiilseid lahendusi."}, {"text_idx": "#000009", "text": "Kohtuti ka Oslo linnavalitsuse heaolu ametiga, kes eraldab raha kodanikuu\u0308hiskonna organisatsioonidele koguulatuses 14 miljonit eurot. Finantside saajate hulgas on mitme valdkonna organisatsioone, nagu puuetega inimeste organisatsioonid, aga ka neid, kes tegelevad vaimse tervise probleemide ja integratsiooni ku\u0308simustega. Toetuste jaotus ei ole otseselt paigas. Organisatsioonid taotlevad elektroonilise taotluse abil ning otsused vaadatakse u\u0308le ka linnavolikogu poolt, kus on vo\u0303imalik oma tegevusele raha juurde ku\u0308sida, mis vahel ka o\u0303nnestub. Ko\u0303igil taotlejatel on o\u0303igus linnavolikoguga kohtuda, mis on eesma\u0308rk oma agenda tutvustamiseks. Tihtilugu on probleem aga selles, et summa, mida soovitakse on suurem, kui saadaolevad vahendid. Samuti on ajalooliselt osade organisatsioonide toetamise tava ja summad juba va\u0308lja kujunenud. Muude tegevuste ka\u0308igus panustatakse ka kogemusno\u0303ustamise edendamisse."}, {"text_idx": "#000011", "text": "Viimasel pa\u0308eval ku\u0308lastati SENS kaitstud to\u0308o\u0308tamise ja to\u0308o\u0308alase rehabilitatsiooni keskust, mille eesma\u0308rk on pakkuda vaimse tervise probleemiga inimestele to\u0308o\u0308d. Ta\u0308na on eriteenustel umbes 1500 inimest ning palju pakutakse pikaajalist kaitstud to\u0308o\u0308d. Teenuse saamise vanuseline u\u0308lempiir on 67 aastat, peale mida on kohustus pensionile suunduda. Suunamised teenusele toimuvad la\u0308bi NAV-i (Norra to\u0308o\u0308tukassa ja Sotsiaalkindlustuse u\u0308hisamet). Tootmisosakondi oli Sensil 3 - meediaosakond, keskkonnaosakond ja toitlustusosakond. To\u0308o\u0308alase rehabilitatsiooni klientidele makstav tasu tuleb NAVi vahenditest, millele SENS lisab 4 eurot tunnis juurde. To\u0308o\u0308keskkonna komitee to\u0308o\u0308s osaleb ka klientide esindaja, mis ta\u0308hendab, et ta on otsuste tegemise juures ja suunab ka seda, kuhu suunda ettevo\u0303te areneda vo\u0303iks. Oslos on sarnaseid to\u0308o\u0308alase rehabilitatisooni ettevo\u0303tteid kokku 15."}, {"text_idx": "#000012", "text": "O\u0303ppevisiit kulges edukalt, pakkus erinevaid elamusi ning aitas laiendada ja na\u0308ha ligipa\u0308a\u0308setavusega seotud probleeme ning vo\u0303imalusi, tutvuda puuetega inimeste valdkonna rahastamise ku\u0308simustega Norras."}, {"text_idx": "#000016", "text": "Otseu\u0308lekanne: Patsiendi hariduspa\u0308ev\u2013 \u201cPatsientide ha\u0308a\u0308l: teadlik patsient ja ravimiohutus?\u201d 19.09.2023"}, {"text_idx": "#000018", "text": "\u042d\u0441\u0442\u043e\u043d\u0441\u043a\u0430\u044f \u043f\u0430\u043b\u0430\u0442\u0430 \u043b\u044e\u0434\u0435\u0438\u0306 \u0441 \u043e\u0433\u0440\u0430\u043d\u0438\u0447\u0435\u043d\u043d\u044b\u043c\u0438 \u0432\u043e\u0437\u043c\u043e\u0436\u043d\u043e\u0441\u0442\u044f\u043c\u0438"}, {"text_idx": "#000019", "text": "\u041d\u0430\u0448\u0430 \u043c\u0438\u0441\u0441\u0438\u044f \u0432 \u0442\u043e\u043c, \u0447\u0442\u043e\u0431\u044b \u043f\u0443\u0442\u0435\u043c \u0437\u0430\u0449\u0438\u0442\u044b \u0438\u043d\u0442\u0435\u0440\u0435\u0441\u043e\u0432 \u0438 \u0441\u043e\u0442\u0440\u0443\u0434\u043d\u0438\u0447\u0435\u0441\u0442\u0432\u0430 \u043f\u043e\u0432\u044b\u0448\u0430\u0442\u044c \u043a\u0430\u0447\u0435\u0441\u0442\u0432\u043e \u0436\u0438\u0437\u043d\u0438, \u0432\u043e\u0432\u043b\u0435\u0447\u0435\u043d\u043d\u043e\u0441\u0442\u044c \u0432 \u043e\u0431\u0449\u0435\u0441\u0442\u0432\u043e \u0438 \u0432\u043e\u0437\u043c\u043e\u0436\u043d\u043e\u0441\u0442\u0438 \u0441\u0430\u043c\u043e\u0440\u0435\u0430\u043b\u0438\u0437\u0430\u0446\u0438\u0438 \u043b\u044e\u0434\u0435\u0438\u0306 \u0441 \u043e\u0433\u0440\u0430\u043d\u0438\u0447\u0435\u043d\u043d\u044b\u043c\u0438 \u0432\u043e\u0437\u043c\u043e\u0436\u043d\u043e\u0441\u0442\u044f\u043c\u0438 \u0438 \u0445\u0440\u043e\u043d\u0438\u0447\u0435\u0441\u043a\u0438\u043c\u0438 \u0437\u0430\u0431\u043e\u043b\u0435\u0432\u0430\u043d\u0438\u044f\u043c\u0438."}, {"text_idx": "#000021", "text": "Oma uudiskirjadesse koondame puuetega ja erivajadusega inimesi puudutava olulise info, samuti leiab palju po\u0303nevat nii EPIKoja, meie liikmete kui ka koosto\u0308o\u0308partnerite tegemistest, olulistest su\u0308ndmustest ja huvitavatest persoonidest. Lisaks hoiame lugejaid kursis ning vahendame sotsiaal-, haridus- ja tervishoiusu\u0308steemi olulisi muudatusi."}]